OzLabs/hebrew-wiki-articles huggingface dataset:
לתפוס ארנבת

לתפוס ארנבת (באנגלית: Catch That Rabbit) הוא סיפור מדע בדיוני קצר מאת אייזק אסימוב. הסיפור פורסם לראשונה בגיליון פברואר 1944 של Astounding Science Fiction, ותורגם לעברית בשנת 1970 בספר אני, רובוט.

שם הסיפור נובע מהשוואה שמשווה פאואל את תיקון הבעיה של הרובוט להכנת נזיד ארנבת, באומרו "הצעד הראשון בהכנת נזיד ארנבת הוא לתפוס ארנבת. ובכן, אנחנו חייבים לתפוס את הארנבת."

== עלילה ==
פאואל ודונובן הם האחראים מטעם חברת יו אס רובוטים ואנשים מכניים על בדיקות שדה של רובוטים מסוג DV-5 (דייב) על תחנת כרייה באסטרואיד. לסוג זה של רובוט יש שישה רובוטי בת, המתוארים בסיפור כ"אצבעות שלו", אשר נשלטים על ידו דרך שדות פוזיטרוניים, אמצעי שידור אשר עדיין לא הובן במלואו. אך הצוות נתקל בבעיות, כאשר בני האדם אינם באים במגע עם הרובוט, הרובוט מפסיק את עבודות הכרייה. הרובוט אינו זוכר את תקופת הזמן בה הוא לא עובד, עובדה שהרובוט מוטרד ממנה כמו בני האדם. עם זאת, אי אפשר לדעת מדוע הוא מפסיק לעבוד, שכן בנוכחות בני אדם הוא עובד כרגיל.

ללא ידיעת הרובוט, הם צופים בו בחשאי. הם מגלים כי הרובוט מתחיל לבצע צעידות וריקודים מוזרים יחד עם רובוטי הבת שלו בכל פעם שמשהו לא צפוי קורה - דבר שמראה על בעיה בתוכנה. כדי ללמוד עוד על התקלה הם מחליטים להכניס את הרובוט למצב חרום ולבחון את הזמן המדויק שלוקח לרובוט לבצע את הריקוד המוזר, אך בטעות הם נכנסים למצב חרום בעצמם ונלכדים בתוך מערה. בסופו של דבר הם מבינים כי לרובוט יש יותר מדי רובוטי בת. ה"אצבעות" מתפקדות באופן עצמאי עד שיש צורך בלקיחת החלטה חשובה, שנופלת על המוח הראשי. וכך כאשר יש צורך בלקיחת החלטה המוח הראשי שולט פתאום בששת ה"אצבעות", מה שמחייב אותו לקחת יותר יוזמה ויוצר עומס. כאשר בני האדם צפו בו, נוכחותם מפחיתה את מידת היוזמה שעל הרובוט לקחת, וכך מפחיתה את העומס והרובוט לא קורס. פאואל ודונבון מגיעים למסקנה שעליהם להשמיד את אחד מרובוטי הבת, וכך יישארו למוח הראשי רק חמישה רובוטים לשלוט בהם, והעומס יהיה נמוך מספיק כדי שהרובוט הראשי ישלוט בו.

==ראו גם==
* סדרת הרובוטים

==קישורים חיצוניים==
*[https://books.google.co.il/books?id=cFn8ZA-55VwC&pg=PA86&hl=iw&source=gbs_toc_r&cad=2 לתפוס ארנבת], תצוגה חלקית של הסיפור בעברית באתר גוגל ספרים

קטגוריה:סיפורי הרובוטים של אסימוב
קטגוריה:יצירות משנת 1944
דימום מוחי תוך-חדרי

דימום מוחי תוך-חדרי (אנגלית: Intraventricular hemorrhage, או IVH) הוא דימום לתוך מערכת חדרי המוח, היכן שנוצר נוזל המוח והשדרה העושה דרכו אל האזור התת-עכבישי. דימום זה יכול להתרחש הן מטראומה גופנית חמורה והן משבץ מוחי המורגי.

==בפגים==
סוג דימום זה נפוץ במיוחד בפגים, בדגש על אלה שנולדו במשקל נמוך. ההשערה היא כי הדימום נגרם כתוצאה משינויים בזילוח לתוך המבנים התאיים העדינים שנמצאים במוח המתפתח, כלי דם עדינים הנעלמים בסביבות השבוע ה-34 להריון. חוסר זרימת הדם גורם למוות תאי וכפועל יוצא לשבירה של דפנות כלי דם ולדימום. דימום זה מהווה סימן לפציעה שכבר התרחשה, ואף עלול לגרום לפציעה נוספת. רוב הדימומים התוך-חדריים מתרחשים במהלך 72 השעות הראשונות שלאחר הלידה. שימוש ב-ECMO מעלה את הסיכון לדימום מוחי בפגים.

ישנם ארבעה סוגים של דימום תוך-חדרי:
*דרגה אחת - דימום המוגבל ל-germinal matrix, האזור שבין החדר לרקמת המוח. 
*דרגה שנייה - דימום המתרחש בתוך חדרי המוח, אך הם אינם מוגדלים. 
*דרגה שלישית - דימום לתוך חדרי המוח והגדלה שלהם.
*דרגה רביעית - דימום לתוך רקמת המוח.

דרגה אחת ושתיים הן הנפוצות ביותר, ולעיתים קרובות הן חולפות ללא סיבוכים. דרגה שלישית ורביעית הם מקרים קשים הרבה יותר שעלולים להסתיים בנזק לטווח רחוק למוחו של התינוק. לאחר דימום בדרגות אלו, עלולים להיווצר קרישים שחוסמים את הזרם של הנוזל הצרברוספינלי, מה שמעלה את כמותם במוח ועלול להוביל להידרוצפלוס. במקרים כאלה קיים סיכון רב לפגיעה התפתחותית והפג לכשיגדל יצרך להיות במעקב של מכון התפתחותי.

===טיפול===
הטיפול כולל בעיקר טיפול תומך הכולל מעקב אחר סימנים חיוניים, מתן נוזלים ועירויי דם בעת הצורך. בנוסף, ייתכן ויתנו לפג מתן תרופות משתנות, טיפול סטרואידי (צלסטון) וניקור מותני במידה ונוצר הידרוצפלוס.
במקרים רבים יחלוף הדימום לאחר כמה שבועות והממצא נעלם.

==במבוגרים==

קטגוריה:תסמינים וסימנים הקשורים למערכת העצבים ולמערכת השריר-שלד
מוקדמות מונדיאל 1974 - אירופה

99 נבחרות לאומיות נרשמו למוקדמות מונדיאל 1974, והתחרו על 16 מקומות בטורניר הגמר. , המארחת, ו, האלופה המכהנת, העפילו אוטומטית והותירו 14 מקומות לשאר הנבחרות.

לאירופה (אופ"א) הוקצו 9.5 מקומות, מתוכם אחד למארחת גרמניה המערבית, ועל 8.5 המקומות האחרים התמודדו 32 נבחרות נבחרות. מנצחת המקום ה-0.5 העפילה לפלייאוף הבין-יבשתי נגד נציגת דרום אמריקה.

==מהלך המוקדמות==
32 הנבחרות האירופיות חולקו לארבעה בתים בני 3 נבחרות ולחמישה בתים בני 4 נבחרות, ובסך הכל לתשעה בתים. הנבחרות שיחקו אחת נגד השנייה בשיטת בית-חוץ. הנבחרת הראשונה בכל בית העפילה ישירות למונדיאל, למעט הנבחרת הראשונה בבית 9, שהעפילה לפלייאוף הבין-יבשתי אירופה-דרום אמריקה.

===בית 1===

שוודיה ואוסטריה סיימו עם מספר נקודות והפרש שערים זהים, ולפיכך נערך במיקום נייטרלי משחק פלייאוף מכריע על ההעפלה.

שוודיה העפילה.
|

===בית 2===

איטליה העפילה.

===בית 3===

הולנד העפילה בזכות הפרש שערים עדיף.
|

===בית 4===

גרמניה המזרחית העפילה.
|

===בית 5===

פולין העפילה.
|

===בית 6===

בולגריה העפילה.
|

===בית 7===

ספרד ויוגוסלביה סיימו עם מספר נקודות והפרש שערים זהים, ולפיכך נערך משחק פלייאוף מכריע במיקום נייטרלי.

יוגוסלביה העפילה.
|

===בית 8===

===בית 9===

ברית המועצות העפילה לפלייאוף הבין-יבשתי אירופה-דרום אמריקה.
|

קטגוריה:מוקדמות המונדיאל
קטגוריה:מונדיאל 1974
מוקדמות מונדיאל 1974 - אפריקה

99 נבחרות לאומיות נרשמו למוקדמות מונדיאל 1974, והתחרו על 16 מקומות בטורניר הגמר. , המארחת, ו, האלופה המכהנת, העפילו אוטומטית והותירו 14 מקומות לשאר הנבחרות.

לאפריקה (CAF) הוקצה מקום אחד, עליו התמודדו 24 נבחרות.

לאחר פרישת ו נותרו 22 נבחרות אפריקאיות, שהתחרו על המקום הבודד שהוקצה ליבשת במונדיאל. טורניר המוקדמות באזור זה התנהל בארבעה סבבים:
* סיבוב 1 - 3: בכל אחד מהסיבובים האלה חולקו הקבוצות לזוגות, ושיחקו בטורניר נוקאאוט בשיטת בית-חוץ. המנצחת בסיכום המשחקים העפילה לשלב הבא, עד שנותרו 3 נבחרות.
* סיבוב הגמר: 3 הנבחרות שיחקו אחת נגד השנייה בשיטת בית-חוץ. הנבחרת הראשונה בבית העפילה.

==מהלך המוקדמות==
===סיבוב ראשון===
בסיבוב זה היו אמורים להיערך משחקים בין ל ובין ל. ברם, לאור פרישת מדגסקר וגבון העפילו מאוריציוס וקמרון אוטומטית לסיבוב השני. שאר המשחקים הם:

מרוקו העפילה לסיבוב השני.

גינאה העפילה לסיבוב השני.

תוניסיה העפילה לסיבוב השני.

חוף השנהב העפילה לסיבוב השני.

קניה העפילה לסיבוב השני.

מאחר שהנבחרות סיימו בתיקו 1 - 1 בסיכום שני המשחקים נערך משחק פלייאוף מכריע לקביעת זהות המעפילה לסיבוב השני.

אתיופיה העפילה לסיבוב השני.

זמביה העפילה לסיבוב השני.

ניגריה העפילה לסיבוב השני.

גאנה העפילה לסיבוב השני.

זאיר העפילה לסיבוב השני.

===סיבוב שני===

קניה העפילה לסיבוב השלישי.

מרוקו העפילה לסיבוב השלישי.

חוף השנהב העפילה לסיבוב השלישי.

זמביה העפילה לסיבוב השלישי.

גאנה העפילה לסיבוב השלישי.

התוצאה בסיכום שני המשחקים הייתה תיקו 1 - 1, ולפיכך נערך משחק פלייאוף מכריע לקביעת זהות המעפילה לסיבוב השלישי.

זאיר העפילה לסיבוב השלישי.

===סיבוב שלישי===

מרוקו העפילה לסיבוב הגמר.

זמביה העפילה לסיבוב הגמר.

זאיר העפילה לסיבוב הגמר.

===סיבוב הגמר===

זאיר העפילה.
|

==הערות שוליים==

קטגוריה:מוקדמות המונדיאל
קטגוריה:מונדיאל 1974
קטגוריה:מוקדמות המונדיאל (אפריקה)
ספיקליפיוס

ספיקליפיוס (שם מדעי: Spiclypeus) הוא סוג של דינוזאור ממשפחת הצרטופסיים שהתקיים בתקופת הקרטיקון בגיל הקמפן כ-76 מיליון שנה לפני זמננו. פירוש השם הוא "מגן מחודד" או "מגן עם דוקרנים". הוא תואר וסווג מדעית ב-2016, ונתגלה בתצורת נהר ג'ודית שבמונטנה, ארצות הברית.

הספיקליפיוס היה בעל עטרה גדולה שמשוליה בלטו בליטות עטרה משולשיות וחדות, מעין דוקרנים רחבים. מאפיין זה העניק לו את שמו "מגן עם דוקרנים". קרני הגבה שלו היו קצרות ופנו הצידה. קרן האף הייתה בינונית-קצרה.

<gallery widths=250 heights=200>
File:Spiclypeus NT small.jpg|שחזור
</gallery>

== גילוי ומאובנים ==

ספיקליפיוס ידוע רק מהולוטיפ CMN 57081 שנמצא במוזיאון הטבע הקנדי באוטווה, אונטריו. המאובנים שנתגלו כוללים גולגולת חצי שלמה, עצמות הרגליים, עצמות אגן הירכיים וחוליות מעמוד השדרה. המאובנים נתגלו ליד העיירה ויניפרד במחוז פרגוס שבמונטנה, ארצות הברית. המאובנים נמצאו בתוך רכס פחם שמהווה חלק מתצורת נהר ג'ודית שמכילה מאובנים מגיל הקמפן. השכבה שבה נמצאו המאובנים מתוארכת לבין 76.24±0.18 למ"ש ל-75.21±0.12 למ"ש, כלומר כ-76 מיליון שנה לפני זמננו. 

<gallery widths=250 heights=200>
File:Spiclypeus.PNG
File:Spiclypeus snout.PNG
</gallery>

את המאובן גילו ד"ר ביל ולינדה שיפ (Shipp) ועל שמם נקרא המין. את המאובן חקרו הפלאונטולוגים ג'ורדן מאלון, כריסטופר אוט, פיטר לרסון, אדוארד יוליאנו ודייוויד אוונס, והגדירו אותו כסוג ומין חדש - Spiclypeus shipporum, במאמר שפורסם ב-18 במאי 2016 בכתב העת PLoS ONE.

== קישורים חיצוניים ==

* 
* http://phys.org/news/2016-05-horned-dinosaur-species-spiked-shield.html

קטגוריה:כסמוזאורים
קטגוריה:מאובני טקסונים שתוארו ב-2016
כיכר נתן מיליקובסקי

כיכר נתן מיליקובסקי היא כיכר בשכונת בית הכרם שבירושלים. הכיכר קרויה על שם הרב נתן מיליקובסקי (סבו של ראש ממשלת ישראל, בנימין נתניהו) שהיה רב ומחנך ציוני בארץ ובעולם. הכיכר ממוקמת בצומת הרחובות שדרות הרצל, רחוב שמואל בייט ורחוב יפה נוף ובמפגש השכונות בית הכרם, יפה נוף ומתחם הר הרצל. בצידה המערבי של הכיכר נמצאים בניין הנהלת יד שרה והכניסה הראשית אל בית הקברות הצבאי בהר הרצל ובצמוד אליו אתר הבנייה של היכל הזיכרון הלאומי. בצידה המזרחי נמצאים המרכז הרפואי שערי צדק וספורטק שכונת בית הכרם. בצפון הכיכר נמצאת תחנת הרכבת הקלה "יפה נוף", המשמשת את תושבי האזור ומבקרי בית החולים.

== תכנון עתידי ==
בשנים הקרובות עתידה הכיכר להתרחב בעקבות החיבור של שדרות הרצל עם כביש 16 העתידי, שמתוכנן לחבר את הר הרצל ואת השכונות המערביות של ירושלים עם כביש מספר 1. בחניון בית החולים הסמוך לכיכר מתוכנן לקום מחלף בייט.

== גלריה ==
<gallery>
קובץ:היכל הזכרון הלאומי בבנייה.jpg|אתר הבנייה של היכל הזיכרון הלאומי
קובץ:Jerusalem Herzl blvd 124 Yad Sarah House stairs.jpg|בניין הנהלת יד שרה
קובץ:Share-Tzedek Hospital Star of David (2444860043).jpg|המרכז הרפואי שערי צדק
</gallery>

== ראו גם ==
* מחלף בנציון נתניהו - מחלף על שם בנו של מילקובסקי, שאף הוא הוקם בירושלים

== קישורים חיצוניים ==

קטגוריה:הר הרצל
קטגוריה:בית הכרם
מיליקובסקי
הינוביים

סלמנדרת Onychodactylus fischeri.
הינוביים (שם מדעי: Hynobiidae) היא משפחה של בעלי זנב החיים באסיה והם קרובי משפחתם של סלמנדרות הענק - משפחת הדו-חיים הגדולים ביותר בעולם, ושייכים לאותה תת-סדרה - סלמנדרות ענק. כמעט חצי מהמינים במשפחה אנדמיים ליפן. השאר נפוצים ברחבי אסיה וכן בכמה מקומות ברוסיה האירופאית.
== מאפיינים ==
בניגוד לסלמנדרות הענק, מינים אלה די קטנים ואורכם מגיע רק עד ל-25 ס"מ. סלמנדרות אלה הם בעלי זימים מפותחים העוזרים להם לנשום במים ולרובם הגדול אין בכלל ריאות או שהם פרימיטיביות מאוד. הם סופגים את כל החמצן הדרוש לה מהמים הקרירים בהם הם חיים.

חלק מטילים בהשרצה ביצים לתוך המים, אותם הזכרים מפרים. אחרים משריצים את הצאצאים מבטנם לאחר שבקעו בתך בטן האם. כל בני המשפחה הם טורפים מובהקים, הניזונים מחסרי חוליות מימיים ומיצורים קטנים אחרים.

==מיון==
*משפחת הינוביים (Hynobiidae)
***סוג Iridotriton - נכחד
***סוג Liaoxitriton - נכחד
***סוג Protohynobius - נכחד
***סוג Onychodactylus
***סוג ומין יחיד סלמנדרת שאנגצנג חסונה (Pachyhynobius shangchengensis)
***סוג Salamandrella - בו המין סלמנדרה סיבירית
**תת-משפחת Hynobiinae 
***סוג Hynobius
***סוג ומין יחיד סלמנדרה מרכז-סיבירית (Ranodon sibiricus)
***סוג Paradactylodon
***סוג Batrachuperus
***סוג Liua
***סוג Pseudohynobius

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1859
קטגוריה:טקסונים שתוארו בידי אדוארד דרינקר קופ
קטגוריה:בעלי זנב
עופרי מרום

עופרי מרום (נולדה ב-25 במאי 1966) היא ציירת ישראלית.

==ביוגרפיה==
עופרי מרום נולדה בקיבוץ חצור. למדה אמנות במכון אבני בשנים 1992–1994 והשתלמה בסטודיו של ציבי גבע בתל אביב בשנים 1997–1998. ציוריה הוצגו בתערוכות יחיד ובתערוכות קבוצתיות החל מ-1998. צילומי עבודותיה מתפרסמים לעיתים קרובות בגיליונות כתב העת "ביטאון שירה". ציוריה נמצאים באוספים ציבורים ופרטיים בישראל ומחוצה לה, בהם אוסף אורי ברנדס, אוסף אורן שץ, אוסף בנק לאומי, אוסף חיים שטנגר, אוסף יפעת גוריון, אוסף לוטן טייטלר, אוסף משפחת רוזנהיימר, אוסף עדה כרמי, אוסף עמי וגבי בראון, אוסף רלי ונורית לשם, אוסף מלון קרלטון תל אביב.

מרום מתגוררת בכפר סבא ומציירת נופים מסביבתה העירונית. היא מרבה לצייר מבנים הנמצאים בשלבי בנייה, ומציירת שדות ועצים המופיעים בשולי דרכים או כחלק מן הנוף, זאת תוך שימוש בצבעי שמן על מצע קנבס או מזוניט. בנוסף לכך היא מציירת פריטים הלקוחים מעולם הטבע (ציפורים, דרדרים, וכדומה), בטכניקות שונות, ביניהן צבעי מים על נייר.

==תערוכות יחיד==
עופרי מרום, "ללא כותרת"
עופרי מרום, "ללא כותרת"
עופרי מרום, "ללא כותרת"
* 1998, הנחות יסוד, גלריה גבעת חביבה, גבעת חביבה
* 2000, חותם אישי, גלריה Start Art, תל אביב (אוצר: דב אור-נר)
* 2000, ציורים 1998–2000, גלריה עירונית, רעננה (אוצרת: אורנה פיכמן)
* 2002, עופרי מרום - ציורים, גלריה Start Art, תל אביב
* 2003, באופן קונסטרוקטיבי, גלריה שרה ארמן, תל אביב
* 2010, נוף מקומי, הגלריה הלבנה, קיבוץ חצור (אוצרת: נורית מלמד)
* 2012, יוצאת מן הקווים, גלריה מיקה, תל אביב
* 2017, סימני דרך, בית האמנים תל אביב (אוצר: ניר הרמט)
* 2017, טבע שני, תערוכה זוגית עם גוני חרלפ, גלריה אלפרד תל אביב (אוצרת: איילת השחר כהן)
* 2019, דרדרים, בית האמנים תל אביב (אוצרת: אירית לוין)

==תערוכות קבוצתיות==
* 2008, נגד הזרם, חדר החביות ביקב אבידן, קיבוץ אייל
* 2008, צבע טרי 01 - חממת האמנים, מתחם קסטיאל, תל אביב
* 2008, דירה לדוגמה, גלריה החללית, תל אביב
* 2009, צבע טרי 02 - חממת האמנים, מתחם התחנה, תל אביב
* 2010, מחוץ לקופסה, Design Space, תל אביב
* 2010, Be My Guest, מלון דיאגילב לאמנות, תל אביב
* 2010, חומר כחומר, אגודת אמני כפר סבא, כפר סבא
* 2011, צבע טרי 04 - מתחם גלריה מיקה, גלריה מיקה, תל אביב
* 2013, אזור מפורז, גלריה מרכזית, תל אביב
* 2014, תערוכת הפתיחה, המשולש חלל לאמנות, תל אביב
* 2015, אשת חיל, מוזיאון פתח תקווה לאמנות, פתח תקווה
* 2015, 9 x קיר אמן, 5 מקום לאמנות, תל אביב
* 2015, מפגש פלוס, מוזיאון אילנה גור, יפו 
* 2015, SummerTime, מקום לאמנות, תל אביב
* 2017, שיעור מולדת, הסדנה לאמנות, יבנה
* 2018, (מ)ציירת נוף, בית האמנים, תל אביב

==קישורים חיצוניים==

* [https://www.facebook.com/Ofri-Marom-Artist-331037837072378/ דף הפייסבוק של עופרי מרום]
* 
* 

קטגוריה:אמניות ישראליות
קטגוריה:ציירות ישראליות
קטגוריה:ציירים ישראלים
קטגוריה:בוגרות מכון אבני
קטגוריה:בוגרי מכון אבני
קטגוריה:חצור (קיבוץ): אישים
קטגוריה:ישראליות שנולדו ב-1966
קטגוריה:ישראלים שנולדו ב-1966
סירניים

סִּירֵנִיִּים (שם מדעי: Sirenidae) היא משפחה של בעלי זנב והיא המשפחה היחידה מתת-סדרת הסירנים (Sirenoidea). זו אחת הקבוצות הפרימיטיביות ביותר של הדו-חיים.

משפחה זו כוללת מינים דמויי צלופח החיים רק במים, הם בעלי גפיים קדמיים קטנים וחסרי גפיים אחוריות. אורכם נע בין 25 ל-95 ס"מ. השלד של חלקם מורכב מסחוס והם בעלי זימים חיצוניים, גם אצל הבוגרים. תפוצתם בטבע היא בדרום מזרחה של ארצות הברית ובצפון מקסיקו.

לסירנים אין שיניים והלסת שלהם מזכירה מקור, איתה הם שואבים במהירות טרף קטן. הם ניזונים מתולעים שונות, חסילונים, חלזונות קטנים ואצות.

בתקופות יובש הם יכולים לעצור את נשימתם, להתחפר בבוץ ולחכות בתרדמה עד לבוא הגשמים והם יכולים לעלות ליבשה לשם כך ולהסתמך על ריאותיהם הקטנות.

==מיון==
במשפחה זו ישנם 2 סוגים קיימים ו-4 מינים: 

*משפחת סירניים (Sirenidae)
**סוג הברוזאורוס (Habrosaurus) - נכחד
**סוג Kababisha - נכחד
**סוג Noterpeton - נכחד
**סוג סירן ננסי (Pseudobranchus)
***מין סירן ננסי דרומי (Pseudobranchus axanthus)
***מין סירן ננסי צפוני (Pseudobranchus striatus)
**סוג סירן (Siren)
***מין סירן קטן (Siren intermedia)
***מין סירן גדול (Siren lacertina)

==קישורים חיצוניים==

* 

==הערות שוליים==

*
קטגוריה:בעלי חיים שתוארו ב-1825
קטגוריה:טקסונים שתוארו בידי ג'ון אדוארד גריי
סלמנדרות ענק

סלמנדרות ענק (שם מדעי: Cryptobranchoidea) היא על-משפחה של בעלי זנב המכילה את הדו-חיים הגדולים בעולם, כשהגדולה מכולם היא סלמנדרת ענק סינית (Andrias davidianus) היכולה להגיע לאורך 2 מטר. ישנן שתי משפחות בקבוצה, כשבעבר היו כמה משפחות נוספות שנכחדו. הן קרובות לתת-סדרת הסלמנדרות (Salamandroidea).

בני הקבוצה חיים רק ברוסיה האירופית ובאסיה הצפונית עד ליפן - בה חיים רוב המינים, סין, טאיוואן ומין אחד סלמנדרת ענק אמריקאית חיה באמריקה הצפונית.

מינים אלו מותאמים לחיים במים וניזונים מיצורים קטנים החיים בהם, כשמיני סלמנדרות הענק יכולות לטרוף דגים ואף יונקים ועופות מים קטנים.

==מיון==
*תת-סדרה סלמנדרת ענק (Cryptobranchoidea)
**משפחת סלמנדרות ענקיות (Cryptobranchidae)
***סוג סלמנדרת ענק (Andrias)
***סוג ומין יחיד סלמנדרת ענק אמריקאית (Cryptobranchus alleganiensis)
**משפחת הינוביים (Hynobiidae)
***סוג Onychodactylus
***סוג ומין יחיד סלמנדרת שאנגצנג חסונה (Pachyhynobius shangchengensis)
***סוג Salamandrella - בו המין סלמנדרה סיבירית
***סוג Hynobius
***סוג ומין יחיד סלמנדרה מרכז-סיבירית (Ranodon sibiricus)
***סוג Paradactylodon
***סוג Batrachuperus
***סוג Liua
***סוג Pseudohynobius

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:בעלי זנב
מאכיירוצרטופס

מאכיירוצרטופס (שם מדעי: Machairoceratops) הוא סוג של דינוזאור ממשפחת הצרטופסיים שהתקיים בתקופת הקרטיקון בגיל הקמפן כ-77 מיליון שנה לפני זמננו. פירוש השם הוא "פנים בעלי קרניים עם חרב מעוקלת" (machairis ביוונית זו חרב מעוקלת). הוא תואר וסווג מדעית ב-2016, ונתגלה ביוטה, ארצות הברית.

המאכיירוצרטופס היה בעל עטרה שמשוליה בלטו בלטו שני דוקרנים ארוכים ומעוקלים, שהעניקו לו את שמו (הדוקרנים דומים לחרב מעוקלת, ביוונית machairis) ושם המין קרונוס הוא על שם הטיטאן מהמיתולוגיה היוונית שהדיח את אביו אורנוס באמצעות מגל או חרמש). קרני הגבה שלו היו בינוניות. קרן האף הייתה קצרה מאוד.

המאובנים שנתגלו כוללים גולגולת חלקית בלבד, וקוטלגו כהולוטיפ UMNH VP 20550 שנמצא במוזיאון להיסטוריה של הטבע ביוטה. חלקי הגולגולת שנתגלו כוללים חלק מעצמות העטרה, כולל את הדוקרנים המעוקלים הארוכים שבלטו מחלקה המרכזי העליון, קרני הגבה, עצמות הלחיים המחודדות וקופסת המוח.

איור

== קישורים חיצוניים ==

* 

קטגוריה:צנטרוזאורים
קטגוריה:מאובני טקסונים שתוארו ב-2016
IO.SYS

IO.SYS הוא חלק בסיסי וחשוב במערכות ההפעלה MS-DOS ו־Windows 9x. הוא מכיל את מנהלי ההתקנים של החומרה המותקנים כברירת מחדל, וכן את תוכנית האתחול.
==תהליך האתחול==
באתחול מחשב, המקטע (Sector) הראשון של התקן האתחול, נטען לזיכרון המחשב, ומורץ שם. אם מדובר במקטע האתחול של DOS, המחשב טוען את שלושת המקטעים הראשונים של IO.SYS לזיכרון, ומעביר שליטה אל IO.SYS, אשר מבצע את השלבים הבאים:
# טוען את שאר החלקים שלו עצמו אל הזיכרון.
# מפעיל על פי תור את מנהלי ההתקנים המותקנים כברירת מחדל (לדוגמה: קונסול, אפיק טורי, דיסק, וכדומה)
# טוען את ליבת DOS וקורא לשגרת האתחול. הליבה מאוחסנת ב־MSDOS.SYS במערכת MS-DOS, וב־IO.SYS במערכת Windows 9x. בשלב זה ניתן לגשת לקבצים באופן רגיל.
# מעבד את הקובץ MSDOS.SYS ב־Windows 9x.
# מעבד את הקובץ CONFIG.SYS ב־MS-DOS 2.0 ומעלה, וב־Windows 9x.
# טוען את COMMAND.COM (או מעטפת מערכת הפעלה אחרת אם צוינה).
# מציג את ה־bootsplash (תצוגה גרפית בעת עליית וכיבוי מערכת הפעלה) ב־Windows 9x. אם LOGO.SYS קיים, הוא משמש את ה־bootsplash, אחרת המחשב משתמש ב־bootsplash שב־IO.SYS.

במחשבי IBM PC DOS ו־DR DOS, מתבצע השימוש בקובץ IBMBIO.COM לאותה מטרה, והוא בתורו קורא לקובץ IBMDOS.COM.

==דרישות ברמת הדיסק קשיח==
*שתי הרשומות הראשונות של תיקיית השורש צריכות להיות מוקצות ל־IO.SYS ו־MSDOS.SYS, תוך שמירה על סדר הקבצים (IO.SYS ראשון, MSDOS.SYS שני). 
*IO.SYS חייב להיות הקובץ הראשון בטבלת התיקיות של FAT בשביל קבצים.
*הקבצים IO.SYS ו־MSDOS.SYS חייבים להיות רציפים.
למרות האמור לעיל, גרסה 3.3 מאפשרת ממקטע 4 ומעלה להתפצל, וגרסה 5.0 מאפשרת לשלושת המקטעים הראשונים של IO.SYS להיות ממוקמים בכל מקום (בתנאי שהם רציפים). COMMAND.COM יכול להיות מטופל ככל קובץ אחר.

==ראו גם==
* MSDOS.SYS
* COMMAND.COM
* IBMBIO.COM

==קישורים חיצוניים==
<div class="mw-content-ltr">*[http://support.microsoft.com/kb/74496/en-us MS-DOS Device Driver Names Cannot be Used As File Names] – כולל את רשימת מנהלי ההתקנים הקיימים כברירת מחדל.
* [http://support.microsoft.com/kb/66530/en-us SYS.COM Requirements in MS-DOS Versions 2.0-6.0] – כולל את הדרישות לטעינת IO.SYS.
</div>

קטגוריה:מערכת הפעלה
קטגוריה:DOS
סלמאן

סלמאן הוא הגרסה הערבית לשם העברי "שלמה".

קטגוריה:שמות משפחה שמבוססים על השם שלמה
קטגוריה:שמות פרטיים ערביים לגברים
קטגוריה:שמות משפחה
קטגוריה:שמות משפחה ביהדות עיראק
סטפני סימור

סטפני סימור
סטפני מישל סימור (באנגלית: Stephanie Michelle Seymour; נולדה ב-23 ביולי 1968) היא דוגמנית אמריקאית.

==ביוגרפיה==
סימור נולדה בסן דייגו, קליפורניה כאמצעית מבין שלושה ילדים לאב יזם נדל"ן ואם מעצבת שיער.

היא החלה את קריירת הדוגמנות שלה בגיל 16 כשהחלה לדגמן עבור עיתון מקומי וחנות כלבו. ב-1983, כאשר הייתה בת 15 היא עלתה לגמר בתחרות מראה השנה של עלית.

במהלך שנות השמונים והתשעים היא הופיעה על גיליונות רבים של גיליון בגדי הים של ספורטס אילוסטרייטד ועל השער של ווג. סימור הייתה אחת הדוגמניות הבולטות של ויקטוריה'ס סיקרט ולקחה חלק בתצוגת האופנה של החברה. במרץ 1991 ושוב ובפברואר 1993 הצטלמה עבור פלייבוי.

ב-1998 יצא הספר שכתבה "סודות היופי של סטפני סימור". ב-2006 הופיעה בקמפיין לחברת ההלבשה גאפ לצד ילדיה.

בשנת 2000 השתתפה בסרטו של אד האריס "פולוק" בדמותה של הלן פרנקנטלר. בשנת 2002 התארחה בסדרת הטלוויזיה "חוק וסדר: כוונה פלילית" בפרק "Crazy" בתור שרה לינדסטורם.

== חיים אישיים ==
בגיל 16 היא החלה לצאת עם ג'ון קזבלנקס בן ה-42, מנהל סוכנות הדוגמנות עלית, שהיה באותה תקופה נשוי לדוגמנית ז'נט כריסטיאנסן. הזוג חי יחד לפני שסימור פירקה את הקשר.

בשנים 1989 עד 1990 הייתה נשואה לגיטריסט טומי אנדרוז. הנישואין נכשלו אך הביאו להולדת בנה הראשון, דילן תומאס אנדרוז, שנולד בשנת 1990.

באמצע 1991 היא נראתה עם אקסל רוז הסולן של להקת Guns N' Roses. על פי הדיווחים, הזוג היה מאורס, אולם הם נפרדו בפברואר 1993. באוגוסט 1993 תבע רוז את סימור בטענה שהיא תקפה אותו וגנבה תכשיטים בשווי של יותר מ-100,000 $. סימור טענה כי הוא פגע בה פיזית. סימור זימנה את ארין אוורלי, אשתו לשעבר של רוז, כדי להעיד שהיא גם עברה התעללות על ידיו. התביעה הוסדרה בסופו של דבר.

זמן קצר לאחר הפרידה שלה עם רוז, סימור החלה לצאת עם המיליארדר פיטר ברנט, שהיה נשוי ואב לחמישה ילדים. ברנט הוא מו"ל, יזם נדל"ן ואספן אמנות. היא ילדה את בנם הראשון של הזוג (השני שלה), פיטר השני, בדצמבר 1993. סימור וברנט התחתנו ביולי 1995 בפריז. סימור ילדה את בנם השני, הארי, בשנת 1996 ואת בתם השלישית, לילי מרגרט, בשנת 2004. במרץ 2009 הגישה סימור בקשה לגירושין מברנט לאחר כמעט 14 שנות נישואים. הזוג התפייס בשנת 2010.

==קישורים חיצוניים==

קטגוריה:דוגמניות אמריקאיות
קטגוריה:משתתפות בתחרות מראה השנה של עלית 1983
קטגוריה:מלאכיות ויקטוריה'ס סיקרט
קטגוריה:אמריקאיות שנולדו ב-1968
קטגוריה:אמריקאים שנולדו ב-1968
לורנס קליין

לורנס רוברט קליין (באנגלית: Lawrence Klein; ) היה כלכלן יהודי-אמריקאי. עבור עבודתו ביצירת מודלים ממוחשבים לחיזוי מגמות כלכליות בתחום האקונומטריקה, אותה ביצע במחלקה לכלכלה של אוניברסיטת פנסילבניה, הוענק לו פרס נובל לכלכלה ב-1980, "עבור יצירת מודלים אקונומטריים ויישום שלהם לניתוח תנודות כלכליות ומדיניות כלכלית." 

בשל מאמציו, מודלים אלו הפכו נפוצים בקרב כלכלנים. פרופסור מרטין פלדשטיין מאוניברסיטת הרווארד אמר לוול סטריט ג'ורנל כי קליין "היה הראשון ליצור מודלים סטטיסטיים שהדגימו את הכלכלה הקיינסיאנית" כלים אלה עדיין בשימוש על ידי הבנק הפדרלי ובנקים מרכזיים אחרים.

==קורות חיים==
קליין נולד באומהה, נברסקה, להוריו בלאנש וליאו ביירון קליין. הוא המשיך את לימודיו בלוס אנג'לס סיטי קולג', שם הוא למד מתמטיקה; באוניברסיטת קליפורניה בברקלי, שם הוא החל לייצר מודלים ממוחשבים. קיבל תואר ראשון בכלכלה בשנת 1942; וקיבל את הדוקטורט בכלכלה במכון הטכנולוגי של מסצ'וסטס (MIT) בשנת 1944, כשהיה תלמיד הדוקטורט הראשון של פול סמואלסון.

==מחקריו==

==פרסים הנצחה==
ב-1959 זכה קליין במדליית ג'ון בייטס קלארק.

קליין קיבל דוקטור לשם כבוד מאוניברסיטת בר-אילן בשנת 1994.

על שמו של קליין ישנו רחוב בראשון לציון.

==פרסומים==
<div class="mw-content-ltr">
* 
* Economic Fluctuations in the United States, 1921–41 (1950)
* An Econometric Model of the United States, 1929–52 (with AS Goldberger, 1955)
* The Keynesian Revolution (1947) 
* The Wharton Econometric Forecasting Model (with MK Evans, 1967)
* A Textbook of Econometrics (1973) 
* The Brookings Model (With Gary Fromm. 1975)
* Econometric Model Performance (1976)
* An Introduction to Econometric Forecasting and Forecasting Models (1980) 
* Econometric Models As Guides for Decision Making (1982) 
* The Economics of Supply and Demand 1983
* Economics, Econometrics and The LINK (with M Dutta, 1995) 
* China and India: Two Asian Economic Giants, Two Different Systems (2004). Article free downloadable at the journal Applied Econometrics and International Development http://www.usc.es/economet/aeid.htm
</div>

==קישורים חיצוניים==

* [https://nobel.anumuseum.org.il/persona/לורנס-קליין/ לורנס קליין], אנשי סגולה - יהודים זוכי פרס נובל, באתר [https://www.anumuseum.org.il/he/ בית התפוצות].
* 
* 
* 
* 
* 

קטגוריה:כלכלנים יהודים אמריקאים
קטגוריה:זוכי פרס נובל לכלכלה
קטגוריה:זוכי פרס נובל יהודים אמריקאים
קטגוריה:סגל המכון הטכנולוגי של מסצ'וסטס
קטגוריה:יהודים זוכי המדליה הלאומית למדעים
קטגוריה:סגל אוניברסיטת פנסילבניה
קטגוריה:בעלי תואר דוקטור מהמכון הטכנולוגי של מסצ'וסטס
קטגוריה:בוגרי אוניברסיטת קליפורניה בברקלי
קטגוריה:סגל אוניברסיטת מישיגן
קטגוריה:מקבלי תואר דוקטור לשם כבוד מאוניברסיטת בר-אילן
קטגוריה:אמריקאים שנולדו ב-1920
קטגוריה:אמריקאים שנפטרו ב-2013
מוזיאון צ'ורום

שחזור קבר מאתר אלג'היויוק
קנקן מהתקופה החתית הקדומה עם תגליפים, נמצא באתר הוסיינדדה טפה (Hüseyindede Tepe)
[[אסטלה מחתושה, כתובה בהיירוגליפים לוויים]] 
מוזיאון צ'ורום (בטורקית: Çorum Müzesi) הוא מוזיאון לארכאולוגיה בעיר צ'ורום במחוז הים השחור בטורקיה. המוזיאון הוקם ב-1968 ומציג ממצאים ארכאולוגיים שנמצאו באתרים אלג'הויוק, חתושה, אורטהקיי (האתר של העיר ספינווה ), אסקיאפאר, פזארלי, קוסאריי ואלישרהויוק .

==מבנה המוזיאון==
המבנה בו שוכן המוזיאון נבנה בשנת 1914 בסגנון אדריכלי של המאה ה-19. בתחילתו שימש כבית חולים, ובהמשך כבית ספר לחקלאות, בית ספר לרפואה, בית ספר לאמנות, בית ספר למסחר, אקדמיה למכונאות, ובית ספר תיכון. בשנת 1988 נפגע המבנה בעקבות שרפה. עבודות השיקום החלו בשנת 1989 במטרה להפוך אותו כמבנה למוזיאון. המבנה נפתח לקהל הרחב ב-11 במרץ 2003.

מבנה זה שוכן כ-400 מטר ממזרח למבנה הקודם של המוזיאון שנבנה בשנת 1332.

==היסטוריה==
המוזיאון התחיל ב-1937 כיוזמה מקומית למחקר ואיסוף ממצאים שנמצאו באזור. אחד הגורמים החשובים שהביאו לעניין בנושא, הן החפירות הארכאולוגיות שאתר אלג'הויוק שנעשו על פי הוראתו של נשיא טורקיה אתאטורק. מוזיאון צ'ורום משמש כיחידה מינהלית הכוללת שני מוזאונים במרכז ושלושה נוספים במקומות אחרים הקשורים באתרים הארכאולוגים. המשך החפירות באלג'הויוק הגביר את הצורך בהקמת מוזיאון מקומי באתר, והוא נוסד ב-1940. בשנת 1966 נחנך "מוזיאון בואזקיי" באתר של העיר חתושש. ב-13 באוקטובר נחנך מוזיאון צ'ורום.

== אוסף המוזיאון ==
גודלו של האוסף הוערך בשנת 1997 מעל 12,000 פריטים. האוסף מחולק לארבעה אזורי תצוגה. האולם הראשון והמסדרון כוללים ממצאים מהתקופות ההלניסטית, הרומית והביזנטית. התצוגה כוללת מטבעות, כלי קרמיקה, כלי בישום מזכוכית, צלמיות ופסלים, ספלי מנחה, אסטלות, סרקופגים, כותרות עמודים ותכשיטים.

באולם השני מוצגים ממצאים מהתקופה החתית והפריגית: קנקנים גדולים, פכים, כורי התכה, דיסקים וחותמות.

האולם השלישי והאולם הרביעי מכילים פריטים מהתקופה הסלג'וקית והעות'מאנית: שטיחים, תכשיטים, בגדים ואריגים, כלי נשק, חפצי עץ ומתכת.

בחצר הגן מוצגים מזרקות ופסלי שוורים.

==קישורים חיצוניים==

* 
* [http://www.kulturturizm.gov.tr/EN,113917/corum-museums.html מוזיאון צ'ורום] באתר משרד התיירות הטורקי

צ'ורום
וורונז' (מכ"ם)

מבט מאחור על מכ"ם Воронеж-М בלקטוסיוורוֹנֶז' (ברוסית: Воронеж; נהגה וַארוֹנֶז` ולפעמים וַארוֹנֶשׁ) הוא מכ"ם המהווה את הדור הנוכחי של מערכות "התרעה מוקדמת" (Early warning) של רוסיה, המאפשרות ניטור בטווחים גדולים של המרחב האווירו-חללי להתרעה מפני התקפות על ידי טילים בליסטיים, גילוי ועקיבה אחר מטוסים ואובייקטים בחלל. המכ"ם הראשון נכנס לשלב מבצעי בשנת 2009 ומוקם בלקטוסי שליד סנקט פטרבורג. רוסיה הודיעה על תכנון להחליף את מערכות המכ"ם הקיימות במכ"מי וורונז' עד 2020.

שמו הנפוץ של המכ"ם, הקרוי על שם הנהר וורונז', תואם את סדרת מערכות המכ"ם הקרויות על שמות נהרות. הדור הקודם של המכ"ם היה ידוע בתור דריאל (על שם מעבר דריאל), הוולגה (על שם נהר הוולגה) דווינה (על שם נהר הדווינה) והדור שלפניו – הדנייפר (על שם נהר הדנייפר) והדניסטר (על שם נהר הדניסטר).

מכ"מי וורונז' מיוצרים באופן טרומי, ולכן הם זקוקים לזמן הקמה של חודשים (ולא שנים), והם צריכים פחות אנשי צוות מאשר הדורות הקודמים. הם גם מודולריים, כך שהמכ"ם יכול לפעול (לפחות באופן חלקי) גם בזמן שלא הושלמה בנייתו.

רוסיה השתמשה בהשקת סדרת המכ"מים כדי להעלות את חששותיה לגבי מערכות אמריקאיות להגנה נגד טילים באירופה. בעת ההשקה של המכ"ם בקלינינגרד בנובמבר 2011 נשיא רוסיה דמיטרי מדבדב צוטט כאומר "אני מצפה כי צעד זה [השקת המכ"ם] ייראה על ידי השותפים שלנו כסימן הראשון של מוכנות מדינתנו לתת מענה הולם לאיומים אשר ההגנה מטילים מהווה עבור אסטרטגיית הכוחות הגרעיניים שלנו."

==קישורים חיצוניים==

==הערות שוליים==

קטגוריה:מכ"ם: מערכות קרקעיות
קבוצת ריאליטי

קבוצת ריאליטי היא קבוצת קרנות נדל״ן בישראל.

==היסטוריה==
קבוצת ריאליטי היא קבוצת נדל"ן, העוסקת בפיתוח, ניהול והשבחה של נדל"ן בישראל ומחוצה לה. הקבוצה הוקמה בשנת 2008 על ידי ד"ר מיכאל (מיקי) ורדי, לשעבר מנהל רשות מקרקעי ישראל, אוהד רוזן ואסף ורדי. שווי הנכסים המנוהל על ידי הקבוצה הוא למעלה מ-6.5 מיליארד ש"ח, עם הון עצמי העומד על כ-4 מיליארד ש"ח.

ריאליטי מתמקדת בהשאת תשואה למשקיעיה וזאת לצד מינוף שיתופי פעולה הדוקים עם הרשויות השונות ברמה הארצית והמקומית. עם משקיעיה נמנות קרנות ההשקעה והגופים המוסדיים בישראל, בהם קרנות פנסיה, חברות ביטוח, קופות גמל וקרנות השתלמות, בתי השקעות, בנקים, אוניברסיטאות, חברות ומשקיעים פרטיים זרים ומקומיים.

== פעילויות נוספות ==

=== ריאליטי גרמניה ===
ריאליטי גרמניה היא קרן השקעות פרטיות המתמקדת בנכסים בדירוג השקעה למשקיעים מוסדיים, הממוקמים באזורי הערים הראשיות בגרמניה. ריאליטי גרמניה נוסדה בשנת 2017 כחלק מקבוצת ריאליטי ובסיסה בברלין. מהקמתה רכשה הקרן 16 נכסים, כאשר שווי הנכסים המנוהל הגיע ל-120 מיליון אירו. 

=== ריאליטי מימון ===
קרן חוב אקטיבית לעסקאות נדל"ן מורכבות.

==קישורים חיצוניים==
* 
*ערן אזרן, [https://www.themarker.com/markets/1.9021466 שיתוף פעולה ראשון בין אי.בי.אי וקרן ריאליטי: רוכשות מרכז מסחרי בברלין ב-10 מיליון יורו], דה מרקר, 26 ביולי 2020
*אריה מירובסקי, [https://www.globes.co.il/news/article.aspx?did=1001362256 קרן ריאליטי וקרדן נדל"ן רכשו את רוב מתחם פרדס שניר ביפו ב-336 מיליון שקל], גלובס, 28 בפברואר 2021
*וואלה! עסקים, [https://finance.walla.co.il/item/3422708 ארמון ב-55 מיליון שקל: עסקת ההשכרה המפתיעה של השנה בשכונת הדר בחיפה], וואלה!, 9 במרץ 2021
*דותן לוי, [https://www.calcalist.co.il/real_estate/articles/0,7340,L-3893651,00.html קרן ריאליטי זכתה בהתמחרות לרכישת קרקע פרטית בחולון ב-74 מיליון שקל], כלכליסט, 14 בפברואר 2021
* חזי שטרנליכט, [https://www.calcalist.co.il/market/article/HJBVpne5O אי.בי.אי וריאליטי גרמניה רוכשים נכס מסחרי תמורת 50 מיליון שקל], כלכליסט, 30 במאי 2021

==הערות שוליים==

ריאליטי
קטגוריה:קרנות השקעה בנדל"ן
מסע דרך

מטייל בנקודת הסיום של [[שביל האפלצ'ים, הר קטאהדין במדינת מיין.]]
מסע דרך הוא סוג של טרק בו המטיילים צועדים שביל ארוך מתחילתו לסופו. המונח מזוהה בעיקר עם מספר שבילים בארצות הברית, בינם שביל האפלצ'ים, שביל הרכס הפסיפי, ושביל קו פרשת המים, אך מתייחס גם לשבילים ארוכים נוספים.

דוגמאות ישראליות כוללות את שביל הגולן, מסע מים אל ים ושביל ישראל, השביל הארוך ביותר במדינה.

שבילים אחרים ראויים לציון הם שביל טה ארארואה בניו זילנד, קמינו דה סנטיאגו בספרד והדרך הליקית בטורקיה. טיולים מסוג זה נקראים גם "טיולים מקצה לקצה" או "נתיב הליכה ארוך". 

== ראו גם==
* טרק (טיול)
קטגוריה:סיירות
הלן דוק

הלן דוק (בצרפתית: Hélène Duc, 1917, ברז'רק (Bergerac), צרפת – 2014, פריז) הייתה שחקנית דרמה וקומדיה בתיאטרון, קולנוע וטלוויזיה צרפתית וחסידת אומות העולם מצרפת.

==קורות חיים==
===פעילות להצלת יהודים במהלך מלחמת העולם השנייה===
הלן דוק הייתה שחקנית צעירה ובת זוגו להופעות של רובר מארקס, שנודע בשם הבמה רובר מארסי . היא השתתפה בסיבוב הופעות עמו בתיאטראות שונים. במקורו היה מארסי בן למשפחה יהודית מאלזס. בעת הכיבוש הגרמני בצרפת, שהחל בשנת 1940, עבר מארסי למרסיי. הוריו ואחותו מצאו מחסה במונפלייה. מארסי שיחק במספר תיאטראות גם בתקופת הכיבוש, אך לאחר פלישת גרמניה לאזור משטר וישי בנובמבר 1942, ירד למחתרת מכיוון שהיה בגיל המתאים לגיוס לעבודת כפייה וכן עקב יהדותו.

הלן דוק ביקשה מאמה, ז'אן דוק, להסתיר את מארסי בביתה בברז'רק שבחבל דורדון, בדרום-מערב צרפת. האם הסתירה את מארסי במשך חודש. לאחר מכן הצליחה הלן לשכנע את בני הזוג סימון וז'ק רוסו (Rousseau) להסתיר את מארסי. בהמשך עבר מארסי לביתו של קרוב משפחה שלו דרך נישואין, וזה הסתירו עד השחרור.

במקביל חיפשה דוק מקומות מסתור בכפרים מבודדים עבור הוריו ואחותו של מארסי. היא מצאה עבורם מקום מסתור בסן-ז'ורז'-בלנקנה (Saint-Georges-Blancaneix) , כ-15 ק"מ מברז'רק. שם הסתתרו השלושה עד השחרור.

===לאחר המלחמה===
במשך קריירה שהתפרשה על פני למעלה מ-50 שנה שיחקה דוק בתיאטרון וכן במספר סרטי קולנוע ובסדרות טלוויזיה. היא נישאה לרנה קטרו (Catroux) ולהם נולדו שתי בנות.

==הכרה==
ב-2005 הכיר יד ושם בהלן דוק בתור חסידת אומות העולם. ב-2009 קיבלה דוק את אות לגיון הכבוד הצרפתי וב-2011 עוטרה בתואר "קצינה בלגיון הכבוד".

==קישורים חיצוניים==

* 

קטגוריה:צרפתיות חסידות אומות העולם
קטגוריה:מצילים בשואה: צרפת
קטגוריה:צרפתים במלחמת העולם השנייה
קטגוריה:קצינים בלגיון הכבוד
קטגוריה:צרפתיות שנולדו ב-1917 
קטגוריה:צרפתיות שנפטרו ב-2014
קטגוריה:צרפתים שנפטרו ב-2014
נעמה איזנברוך

נעמה איזנברוּך (נולדה באילת ב-2 באפריל 1976) היא חזאית ישראלית שעבדה בערוץ הראשון, בחדשות 10 ובחדשות 13.

==ביוגרפיה==
למדה בתיכון "היובל החדש" בהרצליה. את שירותה הצבאי עשתה כמטארולוגית בבסיס חיל האוויר בדרום הארץ.

איזנברוך שימשה חזאית בערוץ הראשון משנת 1997.

בשנת 2003 הצטרפה לחדשות 10 והקימה את דסק מזג האוויר. במשך למעלה משנה שימשה המגישה היחידה בדסק. אחר כך, לאחר שהצטרף לערוץ 10, הגישה את התחזית לסירוגין עם דני רופ. בנוסף, הגישה פינה בתוכנית הבוקר "אורלי וגיא" ופינה בתוכנית "חמש עם רפי רשף". ביולי 2020 פוטרה איזנברוך מחדשות 13 בשל תוכנית קיצוצים בערוץ.

איזנברוך בעלת תואר שני עם עבודת מאסטר בגאוגרפיה, עם התמחות באקלים מאוניברסיטת תל אביב. השלימה מחקר על איי חוֹם עירוניים והקשרם הסינופטי בישראל.

לנעמה איזנברוך ילד אחד. מתגוררת ברעננה.

==קישורים חיצוניים==

* [http://news.nana10.co.il/Article/?ArticleID=577953 נעמה איזנברוך בחדשות 10], אתר נענע 10

==הערות שוליים==

קטגוריה:ערוץ עשר: שדרניות, שחקניות ומנחות
קטגוריה:מנחות טלוויזיה ישראליות
קטגוריה:חזאים
קטגוריה:חדשות עשר
קטגוריה:בוגרות תיכון היובל (הרצליה)
קטגוריה:בוגרי תיכון היובל (הרצליה)
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:ישראליות שנולדו ב-1976
קטגוריה:ישראלים שנולדו ב-1976
ז'אן-מארי סוטו

ז'אן-מארי סוטו (בצרפתית: Jean-Marie Soutou, 1912, ברוז'-קאבי-מיפאז'ה (Bruges-Capbis-Mifaget) שבדרום-מערב צרפת – 2009) היה חסיד אומות העולם ודיפלומט מצרפת.

==קורות חיים==

ז'אן-מארי סוטו היה פקיד צעיר בשירות הציבורי בצרפת. במרץ 1942 נישא סוטו לאחותו של חורחה סמפרון.

===פעילות להצלת יהודים במהלך מלחמת העולם השנייה===
אחרי כיבוש צרפת על ידי גרמניה הנאצית במאי ויוני 1940 עבר סוטו מפריז לליון. הוא הצטרף למתנגדים הקתוליים למשטר וישי, בראשם עמד הכומר פייר שאייה. סוטו היה ממייסדי ארגון "הידידות הנוצרית" (Amitié Chretienne), ארגון שפעל מ-1941 ואיחד פרוטסטנטים כמארק בנייה ורולאן דה פורי, וקתולים נוספים כמו סוטו, כגון האב פייר שאייה, רוז'ה בראון ואחרים. סוטו ועמיתיו שיתפו פעולה עם ארגונים יהודיים בהצלת יהודים, בעיקר ילדים, על ידי הסתרתם והברחתם מעבר לגבול לשווייץ. סוטו השתתף בהנפקת עשרות אלפי מסמכים מזויפים ותעודות לידה וטבילה כדי להסתיר את זהותם היהודית של בני חסותו של ארגון "הידידות הנוצרית".

סוטו, האב שאייה והכמרים האחרים, שבהמשך פעלו בחסות הקרדינל פייר-מרי ז'רליה, לקחו תחת חסותם מאות ילדים, שהיו מיועדים למשלוח, לעיתים מתחנת הרכבת של ליון (שם עצרו הרכבות ממחנות הדרום בדרכם למחנה הריכוז דראנסי), והסתירו אותם. אחת הפרשות הידועות ביותר היא פרשת הצלת 108 ילדים יהודים בליון ב-30 באוגוסט 1942. ארבעה ימים לפני-כן ביצעה המשטרה הצרפתית, בפקודתו של מושל המחוז אנז'לי (פקודה שמקורה בווישי), אקציה בליון עצמה. 1,100 יהודים, כמחצית מהמספר המתוכנן, נתפסו ונכלאו בקסרקטין נטוש בווניסיו (Venissieux) הסמוכה, שם המתינו לגירושם לדראנסי. במהלך שלושת הימים הבאים פעלה בווניסיו ועדה למיון העצורים, שבה השתתפו ז'ילבר לסאז', נציגי ארגוני הצלה יהודיים, וכן אלכסנדר גלסברג וסוטו כנציגי הידידות הנוצרית. ועדה זו ניצלה את חוסר העקביות בהוראות מווישי, ופטרה כמחצית מהעצורים מגזירת הגירוש. הילדים הוסתרו על ידי אנשי הידידות הנוצרית וארגונים יהודיים, כגון ארגון הצופים היהודים, אצל משפחות אומנות ובמוסדות נוצריים בעיר. אנג'לי פנה לקרדינל ז'רליה ודרש את הסגרת הילדים, אך המשטרה לא הצליחה לשים ידיה ולו על ילד אחד. פרשה זו היוותה את יריית הפתיחה לפעולות הצלה רחבות היקף, שבהן עסק הארגון מכאן ואילך.

בינואר 1943 פרצו אנשי גסטפו למשרדי הארגון ועצרו את הנוכחים, בהם האב שאייה וסוטו. סוטו נכלא גם לאחר שהאב שאייה שוחרר, אך לאחר מספר שבועות במעצר שוחרר גם הוא הודות להתערבותו של הקרדינל פייר-מארי ז'רלייה. חבריו לפעילות ההצלה של היהודים הבינו שחייו בסכנה והצליחו להבריחו אל מעבר לגבול שווייץ.

==לאחר המלחמה==
לאחר המלחמה היה סוטו דיפלומט צרפתי בכיר, שבין היתר מילא ביוגוסלביה ובאיטליה והיה השגריר הצרפתי באלג'יריה. היה פקיד בכיר בשירות הציבורי בצרפת, וכן היה יושב ראש הצלב האדום הצרפתי.

==הנצחה והכרה==
ב-1994 הכיר יד ושם בז'אן-מארי סוטו בתור חסיד אומות העולם. סוטו זכה לאות לגיון הכבוד וכן לאותות הוקרה צרפתיים נוספים.

==קישורים חיצוניים==
* 
* [http://www.ajpn.org/juste-Jean-Marie-Soutou-2588.html מידע על סוטו] באתר המוקדש לחסידי אומות העולם 

==הערות שוליים==

קטגוריה:צרפתים חסידי אומות העולם
קטגוריה:מצילים בשואה: צרפת
קטגוריה:חברי תנועת ההתנגדות הצרפתית
קטגוריה:צרפתים במלחמת העולם השנייה
קטגוריה:מקבלי אות לגיון הכבוד
קטגוריה:שגרירי צרפת
קטגוריה:שגרירים באלג'יריה
קטגוריה:צרפתים שנולדו ב-1912
קטגוריה:צרפתים שנפטרו ב-2003
ליקוטים

ליקוטים הוא שמו של אלבומו התשיעי במספר של מוזיקאי הרוק הישראלי ברי סחרוף שיצא בשנת 2016.

==על האלבום==
ב-16 בפברואר 2016 הוציא סחרוף את השיר "כשייתמו המילים", סינגל ראשון מהאלבום ליקוטים. את מילות השיר כתב סמי שלום שטרית. ב-29 במרץ יצא השיר השני מתוך האלבום "שיר בנאלי", לחן חדש למילותיו של אברהם חלפי. השיר הופיע בעבר בלחן של שם טוב לוי ובביצוע של אריק איינשטיין באלבומם המשותף "תוצרת הארץ".

ב-15 במאי יצא האלבום המלא, ובו 8 קטעים: 5 שירים ו-3 קטעים אינסטרומנטליים. מלבד שיריהם של שטרית וחלפי, מופיעים באלבום השיר "ירח" שכתב נתן אלתרמן, הפיוט "אלי למה עזבתני" שחיבר ר' דוד בוזגלו ו"רחובות סגולים" שכתב אודי שרבני. את האלבום פותח הקטע האינסטרומנטלי "נשקיני", עיבוד חדש לקטע שהופיע באלבום של ההרכב פוריין אפייר המשותף לסחרוף ורמי פורטיס.

אל סחרוף מצטרפים בעיבודים ובנגינה באלבום חברי ההרכב שהשתתפו בהקלטות "אתה נמצא כאן": בן הנדלר, גידי רז, אורן לוטנברג, איתמר דוארי, שי צברי גרשון וייסרפירר ורונן שפירא. אהובה עוזרי מתארחת בנגינה ברצועה האינסטרומנטלית "טווס כחולבן". האלבום הוקלט באולפני העוגן שבקיבוץ העוגן, ובמהלך ההקלטות אף נגנבו חלק מהן בפריצה שאירעה במקום בסוף אפריל 2014.

בעטיפת האלבום מופיעה תמונתו של איו, אחד מירחיו של כוכב הלכת צדק.

== שירי האלבום ==

==משתתפי האלבום==
*ברי סחרוף: גיטרות, קלידים, פסנתר, בס, קולות, שירה
*גידי רז: סמפלר, גיטרות, קלידים, קולות
*בן הנדלר: בס
*ניר מנצור: תופים, כלי הקשה, שירה, קולות
*אורן לוטנברג: גיטרות וקולות
*איתמר דוארי: כלי הקשה
*שי צברי: קולות, שירה
*רונן שפירא: פסנתר, קלידים
*גרשון וייסרפירר: עוד, חצוצרה
*שלומי גוילי: סימפולים, תכנותים, קולות
*אהובה עוזרי: בולבולטרנג
*טכנאי מיקסים: אורי ברק, שלומי גוילי
*טכנאי הקלטה: שלומי גוילי
*מאסטר: Mastered by Matthew Agoglia at the Ranch Mastering, NY
*עיצוב: אילת אביב
*מפיק: ניצן זעירא

==קישורים חיצוניים==
* האזנה לאלבום באתר של [http://music.berry.co.il/album/--19 ברי סחרוף]
* [https://musicbrainz.org/release-group/927c6356-9e7a-4e49-8689-43d29b05c4be ליקוטים] באתר MusicBrainz
* [https://www.discogs.com/ברי-סחרוף-ליקוטים/master/1000939 ליקוטים] באתר Discogs
ראיונות:
* רינו צרור, [http://glz.co.il/1140-82537-HE/Galatz.aspx "פתאום זה התקשר לי לאריק איינשטיין"], באתר גלי צה"ל, 23 במאי 2016
* [http://www.iba.org.il/gimmel/gimmel.aspx?entity=1161880&type=269&topic=810 ריאיון לתוכנית "רוק בישראל"], באתר רשת ג', 26 במאי 2016
ביקורות:
* 
* 
* 
* 
* סער גמזו, [http://www.israelhayom.co.il/article/383065 כשברי ויתר על המילים], באתר ישראל היום, 22 במאי 2016
* עמוס אורן, [http://www.habama.co.il/Pages/Description.aspx?Subj=3&Area=1&ArticleId=26612 ברי סחרוף בהופעה: אסור להחמיץ], באתר הבמה, 23 במאי 2016
* 
* 
* עמית קלינג, [http://timeout.co.il/תרבות/ביקורות-תרבות/ביקורות-מוזיקה/ביקורת-ליקוטים-ברי-סחרוף "ליקוטים" של ברי סחרוף: האלבום הטוב מזה שנים, אבל לא טוב מספיק], באתר Time Out תל אביב, 29 במאי 2016
* 

==הערות שוליים==

קטגוריה:אלבומי ברי סחרוף
קטגוריה:אלבומי 2016
קטגוריה:אלבומי חברת נענע דיסק
קטגוריה:אלבומים שהופקו על ידי ניצן זעירא
קטגוריה:אלבומים בעברית
מיכאל נבון

מיכאל נבון (נולד ב-17 באוגוסט 1940) הוא קצין צה"ל בדימוס בדרגת תת-אלוף, שירת כראש אגף התקציבים במשרד הביטחון וכיועץ הכספי לרמטכ"ל.

==ביוגרפיה==
נבון נולד בקישינב בתקופה שהייתה תחת שליטת ברית המועצות, בנם של אאורל ופולי סימשה. בתקופת השואה אביו נרצח כשהיה תינוק ואמו נמלטה עמו לפריז. הוא התחנך בבית ספר קתולי ובדצמבר 1948 עלה עם אמו לישראל. למד בבית הספר היסודי "לדוגמה" בתל אביב ובתיכון שבח. בנובמבר 1958 התגייס לצה"ל והחל בקורס טיס מס' 32. במהלך הקורס עבר למגמת נווטים וב-1961 סיים בהצטיינות את קורס מס' 33. שירת בטייסת 110 ובטייסת 103. בשנים 1966 עד 1974 שירת בלהק המודיעין. לאחר מכן שירת כראש ענף תקציבים במינהל תקציבים וביקורת של חיל האוויר וב-1979 מונה לראש המינהל בדרגת אלוף-משנה. בשנים 1989 עד 1997 שירת כראש אגף התקציבים במשרד הביטחון והיועץ הכספי לרמטכ"ל.

לאחר שחרורו כיהן כמנכ"ל "משען" במהלך 1998. שימש סגן ראש לשכת הקשר נתיב במשרד ראש הממשלה, יועץ כלכלי של המטה לביטחון לאומי, ודירקטור בחברות בהם גרנית הכרמל, סונול, סופרגז, הבנק הבינלאומי למשכנתאות. כמו כן כיהן כיו"ר הדירקטוריון של חברת "יובל חינוך" של עיריית תל אביב-יפו, חבר במועצת מכבי שירותי בריאות ודירקטור בעמותת בתי החולים הציבוריים.

נבון בעל תואר ראשון בכלכלה ומדע המדינה ותואר שני בכלכלה מאוניברסיטת תל אביב, בעל תואר ראשון ושני במשפטים ומוסמך לעריכת דין. נמנה עם הנהלת המועצה לשלום ולביטחון.

==קישורים חיצוניים==
* [http://tkumatosky.org/profiles/details/68 מיכאל נבון] באתר מורשת מתקומה לשחקים

==הערות שוליים==

קטגוריה:יועצים כספיים לרמטכ"ל
קטגוריה:אנשי נתיב
קטגוריה:סגל המטה לביטחון לאומי
קטגוריה:מנכ"לים יוצאי שירות קבע בצה"ל
קטגוריה:נווטי חיל האוויר הישראלי
קטגוריה:ישראלים ילידי ברית המועצות
קטגוריה:בוגרי בית הספר היסודי לדוגמה (תל אביב)
קטגוריה:בוגרי תיכון שבח
קטגוריה:בוגרי אוניברסיטת תל אביב
קטגוריה:עולים לאחר קום המדינה: 1948–1950
קטגוריה:ילדים בשואה: ברית המועצות
קטגוריה:דירקטורים ישראלים
קטגוריה:יועצים כלכליים ישראלים
קטגוריה:ישראלים שנולדו ב-1940
קטגוריה:תתי-אלופים בצה"ל
אנטולי מושיק

אנטולי מושיק (נולד ב-11 באוגוסט 1981) הוא מרים משקולות ישראלי שנולד וגדל באוקראינה. מושיק זכה בתואר אלוף אירופה בהרמת משקולות במשקל עד 85 ק"ג. 

== ביוגרפיה ==
מושיק נולד וגדל באוקראינה. בשנת 2010 הוא עלה לארץ עם בת זוגו מרינה אוכמן, אלופת ישראל בהרמת משקולות. ארבע שנים לאחר עלייתו לארץ קיבל מושיק תעודת זהות ישראלית, ומאז הוא משתתף בתחרויות כנציג מדינת ישראל.

== הישגים ==
לאחר שעלה לארץ זכה מושיק במדליית ארד באליפות אירופה 2011 בהנפה, אלא שזמן קצר לאחר מכן נאלץ להחזיר את המדליה לאחר שנתפס בשימוש בחומרים אסורים.

באליפות אירופה בהרמת משקולות שנערכה בתל אביב בשנת 2014 סיים מושיק במקום העשירי, כאשר התחרה בקטגוריית משקל של עד 85 ק"ג.

באליפות העולם ב-2014 סיים מושיק במקום ה-18.

שנה לאחר מכן (2015) חזר מושיק להתחרות באליפות אירופה שנערכה בטביליסי שבגאורגיה מול יריבים במשקל של עד 94 ק"ג והתקדם למקום התשיעי בקטגוריה זו.

בזכות תחרות זו עמד מושיק בתנאי הסף של הוועד האולימפי הישראלי לקראת אולימפיאדת ריו דה ז'ניירו (2016), כאשר הוא נדרש לסיים בין שנים עשר הראשונים, וכן הוא שיפר את תוצאתו מאליפות אירופה הקודמת שבה סיים עם 330 ק"ג בסיבוב השני ומאליפות העולם שנערכה בקזחסטן, שבה סיים עם 347 ק"ג במקום ה-19. אך הישג זה לא הספיק להשתתפות באולימפיאדה.

== קישורים חיצוניים ==
* 
* 
* 

== הערות שוליים ==

קטגוריה:מרימי משקולות יהודים
קטגוריה:מרימי משקולות ישראלים
קטגוריה:ספורטאי מכבי תל אביב
קטגוריה:עולים בשנות ה-2010
קטגוריה:ישראלים שנולדו ב-1981
מחנה הריכוז ריימסדורף

מפת מחנות ריכוז והשמדה באירופה <small>(לחצו להגדלה)</small>
מחנה הריכוז ריימסדורף הוקם בסמוך לכפר ריימסדורף (Rehmsdorf), השוכן בדרום-מערב שפלת לייפציג, במדינת סקסוניה-אנהלט שבגרמניה. 

== היסטוריה ==
במחנה עבדו כ-4,000 אסירים יהודים, רובם מהונגריה. האסירים עבדו במפעל לייצור בנזין סינתטי. 

תפקיד עובדי הכפייה במחנה היה לעשות את כל העבודות הקשות במפעל: חפירות, מילוי חצץ במכונות לערבוב בטון, והובלת שקי מלט. העבודה נמשכה 12 שעות בלי ימי מנוחה. כמות האוכל ליום הייתה בערך 500 קלוריות, כאשר עובד עבודות קשות צריך כ-2,000 קלוריות ביום. במקום הנפטרים הגיעו עובדי כפייה חדשים.

המפעל הופצץ על ידי חיל האוויר האמריקאי והאנגלי ארבע פעמים, ובהפצצות אלו נהרגו גם אסירים. 

באפריל 1945 התחילו לפנות את האסירים לכיוון של מחנה הריכוז טרזיינשטט. יצאו 2,200 אסירים לדרך, והגיעו 900. הנאצים ירו באסירים שלא יכלו ללכת וכך הם מתו.

האסירים הגיעו ביום השחרור של המחנה, ב-8 במאי 1945, שהוא גם יום סיומה הרשמי של מלחמת העולם השנייה באירופה.

לאחר המלחמה הוקם מוזיאון בכפר ריימסדורף, על יד מחנה העבודה לשעבר. מנהל המוזיאון הוא ההיסטוריון לותר שוסק.

== לקריאה נוספת ==
* ישראל לזר, מחנה ריימסדורף-טרגליץ, עמ' 111–123

קטגוריה:סקסוניה-אנהלט
קטגוריה:גרמניה: גאוגרפיה
ריימסדורף
קטגוריה:גרמניה הנאצית: תעשייה
ריימסדורף
קטגוריה:בוכנוואלד
סלמנדרות חפרפרת

סלמנדרות חפרפרת או אמביסטומיים (שם מדעי: Ambystomatidae) היא משפחה של בעלי זנב החיים רק באמריקה הצפונית ובה סוג אחד - סלמנדרת חפרפרת או אַמְבִּיסְטוֹמָה (Ambystoma) ו-32 מינים. מינים רבים כמו הסלמנדרה המנומרת (Ambystoma tigrinum), מוכרות כחיות מחמד נפוצות ברחבי העולם. חלק מהמינים הם גינוגנזיות.
== מאפיינים ==
למינים אלו ראש גדול ביותר ולסת מעוגלת גדולה והם בעלי עיניים גדולות ובולטות. הצלעות שלהם בולטות החוצה מגופם והרגליים והזנב קצרים ועבים. צבעם העיקרי שחור עם כתמים שונים או פסים בצבעי צהוב, כחול או לבן. צבעים אלה הם צבעי אזהרה נגד אויבים, המזהירים שבשרם רעיל. אורכם 10–40 ס"מ.

צאצאי הסלמנדרות בוקעים מביצים בתוך המים והופכים לראשנים בעלי זימים גדולים ומעוטרים וכן הם בעלי רגליים.

הסלמנדרות הן טורפות הניזונות מיצורים קטנים כמו צרצרים, עשים, חיפושיות קרקע ואף צפרדעים ועכברים קטנים. הן תופסות את טרפם ממארב, הלשון שלהן נשלפת עד הטרף ולוכדת אותו ואז הוא נבלע בין הלסתות בעלות השיניים הגדולות.

==מיון==
{|
|
* משפחת סלמנדרות חפרפרת (Ambystomatidae)
** סוג סלמנדרת חפרפרת (Ambystoma)
*** מין Ambystoma altamirani
*** Ambystoma amblycephalum
*** Ambystoma andersoni
*** Ambystoma annulatum
*** Ambystoma barbouri
*** Ambystoma bishopi
*** Ambystoma bombypellum
*** סלמנדרה טיגרית קליפורנית (Ambystoma californiense)
*** Ambystoma cingulatum
*** Ambystoma dumerilii
*** Ambystoma flavipiperatum
*** סלמנדרה צפון-מערבית (Ambystoma gracile)
*** Ambystoma granulosum
*** Ambystoma jeffersonianum
*** Ambystoma laterale
*** Ambystoma platineum
|
* Ambystoma tremblayi
* Ambystoma lermaense
* Ambystoma leorae
* Ambystoma mabeei
* Ambystoma macrodactylum
** תת-מין Ambystoma macrodactylum croceum
* Ambystoma maculatum
* סלמנדרה טיגרית מערבית (Ambystoma mavortium)
* אקסולוטל מקסיקני (Ambystoma mexicanum)
* סלמנדרת שיש טיגרית (Ambystoma opacum)
* Ambystoma ordinarium
* Ambystoma rivulare
* Ambystoma rosaceum
* Ambystoma silvense
* Ambystoma talpoideum
* Ambystoma taylori
* Ambystoma texanum
* סלמנדרה טיגרית (Ambystoma tigrinum)
* Ambystoma velasci
|
|}

==גלריה==
<gallery mode=packed>
Sal2.jpg
Blue-spotted salamander (Ambystoma laterale)01.jpg
Frosted Flatwoods Salamander.jpg
Spotted salamander on leaf.jpg
Albinoaxolotl3.jpg|אקסולוטל מקסיקני
</gallery>

==קישורים חיצוניים==

*
קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1838
קטגוריה:טקסונים שתוארו בידי יוהאן יקוב פון טשודי
קטגוריה:משפחות מונוטופיות
כיכר הסוכנות היהודית

כיכר יוסי כרמל (נקראה בעבר כיכר הסוכנות היהודית) היא כיכר מרכזית ביפו, הנמצאת בצידה הצפוני של כיכר השעון ביפו העתיקה. הכיכר ממוקמת במפגש הרחובות רחוב רזיאל, רחוב נחום גולדמן, רחוב רציף העלייה השנייה ורחוב מרזוק ועזר, בקצה הצפוני של יפו העתיקה ושל השוק היווני. בקצה הדרום-מערבי הגובל בכיכר השעון נמצא בניין הקישלה - בית המעצר הטורקי ממנו יוצאת רחבה מערבה לכיוון נמל יפו ונקודת תצפית אל הים התיכון, ובצידה הדרום-מזרחי של הכיכר נמצא בניין הסראייה, ממנו יוצאת רחבה מזרחה לכיוון שדרות ירושלים הכוללת מרכז מידע לתיירים.

== היסטוריה ==
לאחר קום המדינה הוחלט לקרוא לצומת הרחובות דוד רזיאל, נחום גולדמן, מרזוק ועזר, ורציף העלייה השנייה בשם כיכר הסוכנות היהודית, בגלל סמיכותה לנמל יפו, דרכו עברו עולים חדשים רבים בהגיעם לארץ, ובגלל סמיכותה לרציף העלייה השנייה. בשנת 2009 שופץ רחוב רזיאל והפך למדרחוב, במהלך השיפוץ הוקם בכיכר מעגל תנועה ושונה שם הכיכר לכיכר יוסי כרמל, לזכרו של אלוף-משנה יוסי כרמל שתרם רבות לעיר תל אביב. שינוי השם עורר מחלוקת, שכן חלק מתושבי העיר ביקשו לקדם קריאת שמות רחובות ואתרים ביפו באופן שינציח את אופיה הדו-לאומי של העיר וביקשו שהכיכר תיקרא "כיכר בגין-סאדאת".

== גלריה ==
<gallery>
קובץ:Yaffo Sarahiya house.JPG|מבט מכיכר יוסי כרמל אל כיכר השעון
קובץ:Jaffa Prison.JPG|הקישלה - בית המעצר הטורקי
קובץ:בית הסראייה ביפו (2008).jpg|הסראייה - בית הממשל הטורקי
</gallery>

== קישורים חיצוניים ==

* [http://www.telavivfoundation.org/il/project/Details/2091 כיכר יוסי כרמל] באתר "קרן תל אביב לפיתוח"

== הערות שוליים ==

קטגוריה:יפו
הסוכנות
קטגוריה:אתרי מורשת במחוז תל אביב
אמפיומיים

אמפיומיים (שם מדעי: Amphiumidae) היא משפחה של בעלי זנב בעלת סוג יחיד אמפיומה (Amphiuma) ובו 3 מינים. הם חיים בטבע רק בביצות ומקווי מים בדרומה של ארצות הברית. הם קרוביהם הרחוקים של הסירניים.

אלו מינים של סלמנדרות, החיים במים והם כמעט חסרי רגליים (אם כי אינם משתייכים לסדרת חסרי רגליים), למעט זיזים קטנים באורך 2 ס"מ. במראם הם מזכירים מעט צלפוחי קונגר והם בעלי ראשים גדולים, גוף אפור עד שחור, חסרי עפעפיים ולשון והם בעלי גוף שטוח עם צלעות הפונות כלפי מעלה.

סלמנדרות מימיות אלה הם ציידי לילה המשחרים לטרף במים ומחפשים דגים, חרקים, תולעים, סרטנים קטנים, זוחלים שונים, ואף דו-חיים אחרים כולל אמפימויים קטנים יותר.

==מיון==
*משפחת אמפימויים (Amphiumidae)
**סוג אמפיומה (Amphiuma)
***מין Amphiuma means
***מין Amphiuma pholeter
***מין Amphiuma tridactylum

==קישורים חיצוניים==

* 

קטגוריה:בעלי זנב
קטגוריה:משפחות מונוטופיות
יונה בן גרשון מווילנא

רבי יונה ב"ר יהודה גרשון מווילנא (ריב"ג מווילנא) היה דיין בווילנה ומחבר פירוש לתוספתא לסדר זרעים ומועד.

==ביוגרפיה==
נולד לרבי יהודה גרשון דיין בווילנה.

כתב פירוש לתוספתא. הפירוש לסדר זרעים נדפס בווילנא בשנת תקנ"ט, ונדפס שוב בשנת תשס"ו בתלמוד הבבלי מהדורת עוז והדר תחת השם "ריב"ג מווילנא".

הפירוש לסדר מועד נדפס בדפוס וילנא על מסכת פסחים תחת השם "ליקוטים וחידושים", ועל מסכת שקלים תחת השם "ליקוטי חידושים", השאר נשאר בכתב יד.

נפטר בי"ט בתשרי תקס"ח.

==קישורים חיצוניים==
* [http://www.hebrewbooks.org/pdfpager.aspx?req=36927&st=&pgnum=240 הרב יונה בהרב יהודא גרשון], שמואל יוסף פין, בתוך קריה נאמנה, מעמ' 206, (באתר היברובוקס)
* 

==הערות שוליים==

קטגוריה:פרשני התוספתא
קטגוריה:דיינים
קטגוריה:וילנה: רבנים
קטגוריה:נפטרים ב-1807